অপারেশন ক্লিন হার্ট

**অপারেশন ক্লিন হার্ট** অপরাধ বিরোধী একটি যৌথ অপারেশনের নাম। এটি বাংলাদেশ সেনাবাহিনীর, বাংলাদেশ নৌবাহিনী, বাংলাদেশ রাইফেলস, বাংলাদেশ পুলিশ এবং বাংলাদেশ আনসার সদস্যদের যৌথ উদ্যোগে পরিচালিত হয়েছিলো।   এই আইনের বৈধতা চ্যালেঞ্জ করে ২০১২ সালে মানবাধিকার আইনজীবী জেড আই খান পান্না হাইকোর্টে একটি রিট আবেদন করেন। অবশেষে ২০১৫ সালের নভেম্বরে বাংলাদেশ হাইকোর্ট রায় দিয়ে ওই আইনকে অবৈধ ঘোষণা করে তা বাতিল করে দেয়।

## অভিযান
অপারেশন ক্লিন হার্ট ২০০২ সালের ১৬ অক্টোবর শুরু হয়ে ২০০৩ সালের ৯ জানুয়ারি পর্যন্ত চলে।  এই অভিযানে প্রায় ৫০ হাজারেরও বেশি নিরাপত্তা বাহিনীর সদস্য অংশ নেন।  অভিযান চলাকালে যৌথবাহিনী ১১ হাজার ২৪৫ জন সন্দেহভাজনকে গ্রেফতার করে।  বিবিসি বাংলার প্রতিবেদন অনুযায়ী, শতাধিক মানুষ আহত হন এবং ৫০ জনেরও বেশি হেফাজতে মারা যান।

এই অভিযানটি বাংলাদেশ সেনাবাহিনীর নেতৃত্বে পরিচালিত হয়েছিল। হিউম্যান রাইটস ওয়াচের এশিয়া পরিচালক ব্র্যাড অ্যাডামস ঢাকা মহানগর পুলিশের কমিশনার আশরাফুল হুদার জারি করা ‘‘দেখামাত্র গুলি’’ নির্দেশের কড়া সমালোচনা করেন। অভিযানে ৪০ হাজারেরও বেশি সদস্য অংশ নেন, যার মধ্যে ছিলেন ২৪,০২৩ জন সেনা সদস্য ও ৩৩৯ জন নৌবাহিনীর সদস্য। এছাড়াও বাংলাদেশ পুলিশ, বাংলাদেশ আনসার এবং বাংলাদেশ রাইফেলস (বর্তমান বিজিবি)-এর সদস্যরাও অংশগ্রহণ করেন। যৌথবাহিনী অভিযানের সময় ১১,২৪৫ জন সন্দেহভাজনকে গ্রেপ্তার করে এবং ২,০২৮টি আগ্নেয়াস্ত্র ও প্রায় ৩০,০০০ রাউন্ড গুলি জব্দ করে।

অভিযানের সময় শতাধিক ব্যক্তি আহত হন এবং ৪৪ জনের মৃত্যু ঘটে। হিউম্যান রাইটস ওয়াচ দাবি করে যে অভিযানে মোট ৬০ জন নিহত হয়েছিলেন। অন্যদিকে বাংলাদেশ সরকার জানায়, হেফাজতে মারা যাওয়া ১২ জনের মৃত্যু হৃদ্‌রোগে (হার্ট অ্যাটাক) হয়েছে। আওয়ামী লীগ নেতা সাবের হোসেন চৌধুরী এবং শেখ ফজলুল করিম সেলিম, যিনি সাবেক প্রধানমন্ত্রী শেখ হাসিনার চাচাতো ভাই, তাঁদেরও অভিযানের সময় গ্রেপ্তার করা হয়। সেনাবাহিনী তখন আওয়ামী লীগের কার্যালয়েও অভিযান চালিয়ে বিভিন্ন নথি ও দলিল জব্দ করে।

২০০৩ সালের ৯ জানুয়ারি বাংলাদেশ সরকার একটি দায়মুক্তি অধ্যাদেশ জারি করে, যা অভিযানে অংশ নেওয়া নিরাপত্তা বাহিনীর সদস্যদের আইনি সুরক্ষা দেয়। একই বছরের ২৪ ফেব্রুয়ারি এটি জাতীয় সংসদে অনুমোদিত হয়। মানবাধিকার কর্মী সুলতানা কামাল এই অধ্যাদেশের কড়া সমালোচনা করেন। বিচারপতি শামসুদ্দিন চৌধুরী মানিকও এই অভিযান ও দায়মুক্তি আইনকে ‘‘ইচ্ছেমতো হত্যার অনুমতি’’ বলে মন্তব্য করেন।

অভিযান শেষ হওয়ার পর ২০০৪ সালে র‍্যাপিড অ্যাকশন ব্যাটালিয়ন (র‍্যাব) গঠিত হয়, যেখানে বাংলাদেশ পুলিশ, বাংলাদেশ আনসার, বাংলাদেশ রাইফেলস, বাংলাদেশ সেনাবাহিনী, বাংলাদেশ বিমানবাহিনী ও বাংলাদেশ নৌবাহিনী থেকে সদস্য নেওয়া হয়।

২০০৩ সালের ৯ জানুয়ারি বিএনপি সরকার দায়মুক্তি আইন পাস করে, যা অভিযানে অংশ নেওয়া নিরাপত্তা বাহিনীর সদস্যদের আইনি সুরক্ষা দেয়।  

## বৈধতা
জেড. আই. খান পান্না, বাংলাদেশ সুপ্রিম কোর্টের একজন আইনজীবী, ১৪ জুন ২০১২ তারিখে দায়মুক্তি অধ্যাদেশের বিরুদ্ধে একটি রিট আবেদন দায়ের করেন। তাঁকে প্রতিনিধিত্ব করেন আইনজীবী শাহদীন মালিক। ২০১২ সালের ২৯ জুলাই বিচারপতি মির্জা হুসেইন হায়দার ও কাজী মো. ইজারুল হক আকন্দ বাংলাদেশ সরকারকে নির্দেশ দেন ব্যাখ্যা দিতে, কেন এই অধ্যাদেশকে অবৈধ ঘোষণা করা হবে না এবং কেন ভুক্তভোগীদের এক বিলিয়ন টাকা ক্ষতিপূরণ প্রদান করা হবে না।

২০১৫ সালের নভেম্বর মাসে বাংলাদেশ হাইকোর্ট এই দায়মুক্তি অধ্যাদেশকে অবৈধ ঘোষণা করে এবং তা বাতিল করে দেন। এই রায় প্রদান করেন হাইকোর্ট বিভাগের বিচারপতি মইনুল ইসলাম চৌধুরী ও বিচারপতি আশরাফুল কামাল।

২০২০ সালের ১৬ আগস্ট প্রধানমন্ত্রী শেখ হাসিনা মানবাধিকার বিষয়ে তাঁর সরকারের রেকর্ডের পক্ষে সাফাই গাইতে গিয়ে অপারেশন ক্লিন হার্ট-এর প্রসঙ্গ উল্লেখ করেন, যখন বিরোধীদল বিএনপি এই অভিযানের সময় ক্ষমতায় ছিল। তিনি প্রশাসনের বিরুদ্ধে বিচারবহির্ভূত হত্যাকাণ্ডের সমালোচনা করে।

## অভিযানে মৃত্যুর ঘটনা

## তথ্যসূত্র

বিষয়শ্রেণী:২১শ শতাব্দীতে ঢাকা
বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বাংলাদেশের সামরিক ইতিহাস